Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, преку инспекторите Зоранчо Стојанов-Главен инспектор со службена легитимација број 28-0001 и Нена Велковска - инспектор за социјална заштита со службена легитимација број 28-0021, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Гостивар, со седиште на Ул.,,Чеде Филиповски Даме“ бр.19 Гостивар, застапуван од в.д Директорот Валентина Велјаноска и со Записник ИП1 број 16-422 од 16.01.2025 година ја утврди фактичката состојба и врз основа на член 336 став 1 од Законот за социјалната заштита („Службен весник на РС Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/22 и 65/23) го донесе следното

**Р Е Ш Е Н И Е**

1. Се изрекува **ОПОМЕНА** на Валентина Велјаноска, в.д Директор на ЈУ Меѓуопштински центар за социјална работа Гостивар (во натамошниот текст: Центарот) , да ја отстрани констатираната неправилност утврдена во точка 3 од Записникот ИП1 16-422 од 16.01.2025 година , изготвен по спроведениот вонреден инспекциски надзор, односно Центарот по однос на барањето бр.14-319 поднесено од мајката Ј.Ш. од 30.04.2024 година, за измена на Решение за доверување на малолетно дете бр.14-319 од 30.05.2023 година да спроведе постапка, да ја утврди правилно и целосно фактичката состојба во однос на изменетата состојба и врз основа на така утврдената фактичка состојба да донесе соодветен управен акт согласно член 78 став 2 од Законот за семејството.

При спроведување на постапката по наведеното барање Центарот да го земе во предвид и да го цени Решението ПСО.бр.11/2024 донесено од Основен суд Гостивар на ден 18.03.2024 година со кое странската судска одлука донесена од Основен суд Подгорица И .бр.81/23 од 28.03.2023 година, се изедначува со пресуда на Суд во РС Македонија , со важност на целата нејзина територија.

**Рокот за извршување на изречената инспекциска мерка изнесува 30 дена по приемот на решението**

1. Се изрекува **ОПОМЕНА** на Азби Шаќири раководител на службата за услуги во ЈУ Меѓуопштински центар за социјална работа Гостивар, за в.д Директорот Валентина Вељаноска да ја отстрани констатираната неправилност утврдена во точка 6 од Записникот ИП1 16-422 од 16.01.2025 година, изготвен по спроведениот вонреден инспекциски надзор, односно Центарот во постапките за доверување на малолетно дете на чување и воспитание врз основа на член 78 од Законот за семејството да изготвува службена документација по која одлучува односно наод и мислење на стручен работник, и наод и мислење на стручен тим согласно член 254 став 1 од Законот за социјалната заштита и член 14 од Правилникотза начинот на водење и содржина на евиденцијата за корисниците на правата од социјалната заштита и документацијата за стручната работа ( Службен весник на РС Македонија бр.19/24)

**Рокот за извршување на изречената инспекциска мерка изнесува 30 дена по приемот на решението и постојано**

1. **СЕ НАРЕДУВА на** Валентина Велјаноска, в.д Директор на ЈУ Меѓуопштински центар за социјална работа Гостивар, за отстранување на констатираните недостатоци и неправилности во примената на Законот за социјалната заштита и Законот за семејството подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

3.1Центарот во постапките за доверување на малолетно дете на чување и воспитание врз основа на член 78 од Законот за семејството и **повторните постапки кои по поништен управен акт од второстепен орган**, да донесува управен акт во законски рок во согласност со член 14 став 3 од Законот за семејството .

**Рокот за извршување на изречената инспекциска мерка изнесува 30 дена по приемот на решението и постојано**

3.2Центарот во постапките за доверување на малолетно дете на чување и воспитание врз основа на член 78 од Законот за семејството , изјавените жалби од страна на родителите-странки во постапката да ги доставува до второстепениот орган во законскиот рок согласно член 14 став 3 од Законот за семејството и член 107 став 2 и став 6 од Законот за општата управна постапка.

**Рокот за извршување на изречената инспекциска мерка изнесува 30 дена по приемот на решението и постојано**

3.3 Центарот да обезбедува доказ за уредна достава на второстепените решенија до странките во постапката, во законски пропишаниот рок согласно со член 14 став 3 од Законот за семејството и член 113 став 1 од Законот за општата управна постапка.

**Рокот за извршување на изречената инспекциска мерка изнесува 30 дена по приемот на решението и постојано**

3.4 Центарот во постапките кои се водат за издавање на согласност за патна исправа за малолетно дете и постапките во случај на несогласување на родителите во вршењето на родителското право, да го доставува управниот акт до странките во постапката, односно до двајцата родители и да им се овозможи на странките право на правна заштита, согласно со член 14 став 3 од Законот за семејството.

**Рокот за извршување на изречената инспекциска мерка изнесува 30 дена по приемот на решението и постојано**

1. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерство за социјална политика, демографија и млади врз основа на член 329 став 1 алинеја 3 од Законот за социјалната заштита, преку инспекторите Зоранчо Стојанов-Главен инспектор со службена легитимација број 28- 0001 и Нена Велковска - инспектор за социјална заштита со службена легитимација број 28-0021, изврши вонреден инспекциски надзор на ден 14.01.2025 година во ЈУ Меѓуопштински центар за социјална работа Гостивар, застапуван од в.д Директорот Валентина Велјаноска во кој се констатирани недостатоци и неправилности во предметот на малолетното дете Н.Н. во однос на постапката за доверување на малолетно дете и постапката за издавање на согласност за патна исправа,по поднесена иницијатива за вршење на вонреден инспекциски надзор ИП1 16-422 од 30.12.2024 година.

Согласно член 279-з став 4 од Законот за семејството доколку при вршење на инспекциски надзор овластениот инспектор утврди дека е сторена неправилност од ставовите 1, 2 и 3 на членот 279-з овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците, утврдени со записник.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во управна постапка, постапка од работен однос и инспекциски надзор во втор степен во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за социјална политика, демографија и млади - Сектор за инспекциски надзор во социјалната заштита и заштита на децата, под број ИП1 16-422 од 23.01.2025 година.

**Инспектори за социјална заштита:**

Зоран Стојанов

Нена Велковска